PMIndiaData/PMIndiaSum huggingface dataset:
পাঠান কোটে সন্ত্রাসবাদী আক্রমণের নিন্দা করলেন প্রধানমন্ত্রী শ্রী নরেন্দ্র মোদী

প্রধানমন্ত্রী শ্রী নরেন্দ্র মোদী পাঠান কোটে সন্ত্রাসবাদী আক্রমণের নিন্দা করে বলেছেন, মানবতার শ্ত্রুরা দেশের সাফল্যে ঈর্ষান্বিত হয়ে ভারতীয় সশস্ত্র সেনার ওপর আক্রমণ হেনেছে। ওই সন্ত্রাসবাদী আক্রমণের নকশাকে পরাভূত করার জন্যে স্যালুট জানিয়ে তিনি এই অপারেশনে শহীদ হওয়া সৈনিকদের আন্তরিক শ্রদ্ধা জানান। কর্ণাটকে মাইসোরের মহারাজা কলেজের মাঠে সুত্তুর মঠের প্রতিষ্ঠাতা জগদ্গুরু শ্রী শিবারাত্রি রাজেন্দ্র মহাস্বামীজীর জন্মশতবার্ষিকী উদযাপন অনুষ্ঠানে বক্তব্য রাখতে গিয়ে প্রধানমন্ত্রী বলেন , “আজ আমি যখন এই পবিত্র অনুষ্ঠানে এসেছি, আমি দেশের বীর সৈন্যদের জন্য গর্ব করতে চাই, তাঁদের কৃতজ্ঞতা জানাতে চাই, অভিনন্দন জানাতে চাই। যুদ্ধের সময় তাঁরা শত্রু দেশ এবং প্রতিপক্ষ সেনাবাহিনীর উপর মহাবিক্রমে ঝাঁপিয়ে পড়েন। আজ যখন মানবতার শত্রুরা ভারতের অগ্রগতি দেখে ঈর্ষান্বিত হয়ে আমাদের উপর চোরাগোপ্তা আক্রমণ হানছে, এই যেমন আজ পাঠানকোটে বিমানবাহিনীর ঘাঁটিতে জঙ্গীহানা চালিয়েছে, আমাদের নিরাপত্তাকর্মীরা তাঁদের আক্রমণ প্রতিহত করেছে, তাঁদের মেরে ফেলেছে। দেশের সম্পত্তি মানবতার শত্রুর হাত থেকে রক্ষা করতে গিয়ে যে নিরাপত্তাকর্মীরা শহীদ হয়েছেন, আমি তাঁদের আত্মোৎসর্গকে প্রণাম জানাই আর দেশবাসীকে আশ্বস্ত করি যে শত্রুর অপবিত্র ইচ্ছাকে সমূলে উৎপাটন করার সামর্থ্য আমাদের সেনা ও নিরাপত্তা কর্মীদের রয়েছে। আমি সেই অকুতোভয় বীর যোদ্ধাদের প্রতি কৃতজ্ঞতা জানাই, সেই নিরাপত্তা বাহিনীগুলিকে অভিনন্দন জানাই আর এমন সময়ে দেশের আত্মবিশ্বাস, ধৈর্য এবং রাষ্ট্রীয় একতার সমস্বরকে সেলাম জানাই। এই সমস্বর এত জোরালো যে এতে শত্রুর ঘর-সংসার ধ্বংস করে দেওয়া সম্ভব। আমরা সেই সংকল্প নিয়ে এগিয়ে যাব !”
ইন্ডিয়ান ফরেনসার্ভিসের অফিসার ট্রেনিরা প্রধানমন্ত্রীর সঙ্গে সাক্ষাৎ করলেন

২০১৬ ব্যাচের ৪১ জন অফিসার ট্রেনি আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎকরেন। তাঁদেরসঙ্গে কথাপ্রসঙ্গে প্রধানমন্ত্রীফরেন সার্ভিসের আধিকারিকদের সবদিক দিয়ে অবহিত এবংবিশ্ব পরিপ্রেক্ষিত অনুযায়ী চিন্তাভাবনার উপযোগী হতে আহ্বান জানান। তিনি অন্যান্যসার্ভিসে তাঁদের সতীর্থদের সঙ্গে যোগাযোগ রাখতেও আহ্বান জানান যাতে, স্বদেশের নানাবিষয় সম্পর্কে তাঁরা অবহিত থাকতে পারেন। প্রধানমন্ত্রীবলেন যে ভারতের এক উজ্জ্বল ভবিষ্যৎ আছে বলে সারা বিশ্ব মনে করে এবং ভারতেরক্রমবর্ধমান ভূমিকা সম্পর্কেও তারা স্বচ্ছন্দ। /
ন্যূনতম উন্নত দেশগুলিকে পরিসেবা বাণিজ্যে সুবিধা প্রদানে সম্মতি জানালো কেন্দ্রীয় মন্ত্রিসভা

বিশ্ব বাণিজ্য সংস্থায় (ডব্লু টি ও) পরিসেবা বাণিজ্য সংক্রান্ত বিষয়ে সর্বাপেক্ষা কম উন্নত দেশ(এল ডি সি)-গুলিকে ভারত কর্তৃক বিশেষ সুবিধা প্রদানের জন্য বিজ্ঞপ্তি জারি করতে অনুমতি দিয়েছে কেন্দ্রীয় মন্ত্রিসভা । আজ প্রধানমন্ত্রী শ্রী নরেন্দ্র মোদির পৌরহিত্যে মন্ত্রীসভার বৈঠকে এই সিদ্ধান্ত নেওয়া হয়। যেসব প্রেক্ষিতে পরিসেবা বাণিজ্য ক্ষেত্রে বিশেষ সুবিধা প্রদানের জন্য বিজ্ঞপ্তি জারি করার প্রস্তাব মন্ত্রীসভা অনুমোদন করেছে, তার মধ্যে রয়েছে বাজারে যোগ দেওয়া সংক্রান্ত গ্যাটস্ (জি এ টি এস) চুক্তির ১৬তম ধারা । এছাড়া প্রযুক্তিগত সহায়তা এবং সামর্থ্য তৈরি করার ক্ষেত্রে এবং ভারতে বাণিজ্য ও চাকরির ভিসার জন্য এলডিসি দেশের নাগরিকদের ভিসার ফি ছাড় দেওয়ার ক্ষেত্রেও বিশেষ সুবিধার জন্য বিজ্ঞপ্তি জারি করতে মন্ত্রিসভা অনুমতি দিয়েছে। ভারতের পক্ষ থেকে যেদিন বিজ্ঞপ্তি জারি করা হবে, সেদিন থেকে ১৫ বছর পর্যন্ত এই বিশেষ সুবিধাবলী বলবৎ থাকবে। পরিসেবা বাণিজ্য ক্ষেত্রে এলডিসি-গুলিকে এই ধরণের উদার প্রস্তাব দেওয়ায় সেদেশগুলির সৌহার্দ্য ভারতের পক্ষে যাবে। ইতিমধ্যেই ভারতের পক্ষ থেকে এলডিসি-গুলিকে পণ্য বাণিজ্যের ক্ষেত্রে শুল্ক মুক্ত মাশুল এর সুবিধা বা ‘ডিউটি ফ্রি ট্যারিফ প্রেফারেন্স’ (ডি এফ টি এফ) প্রকল্পে উদার প্রস্তাব দেওয়া হয়েছে । একইভাবে পরিসেবা বাণিজ্যের ক্ষেত্রে সমমাত্রায় উদার প্রস্তাব অনুমোদন করায় এলডিসি-গুলির সমস্যা নিরসনে ভারতের নেতৃত্বদানের বিষয়টি সংরক্ষিত ও সংহত করবে | এছাড়াও, ডব্লু টি ও-র দোহা রাউন্ড বৈঠকের পর উদ্ভুত পরিস্থিতিতে এলডিসি-গুলিকে পরিসেবা বাণিজ্যের ক্ষেত্রে ভারত কর্তৃক উদারনৈতিক সুবিধা প্রদান জরুরী হয়ে পড়ে। এল ডি সি-গুলিকে পরিসেবা বাণিজ্যে বিশেষ সুবিধা প্রদানের জন্য ভিসা ফি-তে ছাড় বাবদ ৬.৫ কোটি টাকা এবং কারিগরী ও অন্যান্য বিষয়ে প্রশিক্ষণ ও পরামর্শদান এর জন্য ২.৫ কোটি থেকে ৩ কোটি টাকা প্রতি বছর খরচ হবে।
স্বচ্ছতা অভিযান সাধারণ মানুষের জীবনকে স্পর্শ করেছে –বললেন প্রধানমন্ত্রী

ইন্ডিয়া স্যানিটেশন কনফারেন্স অর্থাৎ ‘ইন্দোসান’-এর আজউদ্বোধন করলেন প্রধানমন্ত্রী শ্রী নরেন্দ্র মোদী। রাজধানীতে আয়োজিত এই সম্মেলনেরমূল লক্ষ্য হল, দেশের সার্বিক স্বাস্থ্য পরিচ্ছন্নতা সম্পর্কে আলোচনা ও মতবিনিময়। প্রধানমন্ত্রী তাঁর উদ্বোধনী ভাষণে বলেন, অপরিষ্কার ওঅপরিচ্ছন্ন পরিবেশ কেউই পছন্দ করেন না একথা সত্য, কিন্তু পরিচ্ছন্নতার অভ্যাস গড়েতোলার জন্য প্রয়োজন প্রয়াস ও প্রচেষ্টার। শ্রী মোদী বলেন, পরিচ্ছন্নতা সম্পর্কে শিশুরা ক্রমশসচেতন হয়ে উঠছে। এ থেকেই প্রমাণিত যে, স্বচ্ছতা অভিযান দেশের সাধারণ মানুষেরজীবনকে স্পর্শ করেছে। পরিচ্ছন্নতার প্রসারে এক সুস্থ প্রতিযোগিতার বাতাবরণ এখনতৈরি হয়েছে দেশের নগর ও শহরাঞ্চলের মধ্যে। পরিচ্ছন্নতার গুরুত্ব সম্পর্কে জন-সচেতনতা প্রসারের কাজেপ্রচার-মাধ্যমগুলির ইতিবাচক ভূমিকার প্রশংসা করে প্রধানমন্ত্রী বলেন, পরিচ্ছন্নতারবিষয়টি যদি আমার থেকেও অন্য কেউ আরও বেশি করে এগিয়ে নিয়ে গিয়ে থাকে, তবে তা হলমিডিয়া বা প্রচার-মাধ্যম। প্রধানমন্ত্রীর মতে, পরিচ্ছন্নতা হ’ল এমন একটি বিষয়, যারসাফল্য ও বাস্তবায়ন শুধুমাত্র বাজেট বরাদ্দের ওপর নির্ভর করে না। বরং এটি হল এমনএকটি বিষয়, যাকে জন-আন্দোলনের রূপ দেওয়া সম্ভব। ঔপনিবেশিক শাসন থেকে দেশকে মুক্ত করার লক্ষ্যে মহাত্মাগান্ধীর ‘সত্যাগ্রহ’ আন্দোলনের স্মৃতিচারণ করে শ্রী মোদী বলেন, ভারতকেঅপরিচ্ছন্নতা থেকে মুক্ত রাখতে আজকের দিনে প্রয়োজন ‘স্বচ্ছাগ্রহ’। প্রধানমন্ত্রী বলেন, বর্জ্য সামগ্রীর পুনর্ব্যবহার ওপুনর্নবীকরণ আমাদের এক দীর্ঘদিনের অভ্যাস। তবে, এই বিষয়টিকে এখন প্রযুক্তিচালিতকরে তোলা প্রয়োজন। স্বচ্ছতা অভিযানের ক্ষেত্রে যাঁরা বিশেষ অবদানের নজিররেখেছেন, সেই সমস্ত পুরস্কার বিজয়ীদের অভিনন্দিত করেন প্রধানমন্ত্রী। বিশেষ করে,জনসাধারণের সক্রিয় অংশগ্রহণের মধ্য দিয়ে যাঁরা পরিচ্ছন্নতার অভিযানকে সফল করেতুলতে এগিয়ে এসেছেন, তাঁদের উচ্ছ্বসিত প্রশংসা করেন তিনি।
পণ্ডিত দীনদয়াল উপাধ্যায়ের পুণ্য তিথিতে তাঁকে স্মরণকরলেন প্রধানমন্ত্রী

পণ্ডিত দীনদয়াল উপাধ্যায়ের মৃত্যু বার্ষিকীতে তাঁকে স্মরণ করলেনপ্রধানমন্ত্রী শ্রী নরেন্দ্র মোদী। স্মৃতিচারণা প্রসঙ্গে তিনি বলেছেন : “পণ্ডিত দীনদয়াল উপাধ্যায়জির পুণ্য তিথিতে তাঁকে স্মরণ করি। দরিদ্র,প্রান্তিক এবং দেশের পল্লী অঞ্চলের সেবায় তিনি ছিলেন সংকল্পবদ্ধ, যা আমাদেরনিরন্তরভাবে প্রেরণা যুগিয়ে গেছে”।
উত্তর-পূর্বাঞ্চল শিল্পউন্নয়ন প্রকল্প (এন.ই.আই.ডি.এস.) ২০১৭-এর অনুমোদন দিল কেন্দ্রীয় মন্ত্রিসভা

প্রধানমন্ত্রীশ্রী নরেন্দ্র মোদির পৌরহিত্যে কেন্দ্রীয় মন্ত্রিসভা বুধবার উত্তর-পূর্বাঞ্চলশিল্প উন্নয়ন প্রকল্প (এন.ই.আই.ডি.এস.), ২০১৭-এর অনুমোদন দিল, যার জন্য ২০২০ সালেরমার্চ মাস পর্যন্ত আর্থিক বরাদ্দ ধরা হয়েছে ৩০০০ কোটি টাকা| সরকার ২০২০ সালেরমার্চ মাসের আগে মূল্যায়নের পর প্রকল্পের বাকি মেয়াদের জন্য প্রয়োজনীয় বরাদ্দপ্রদান করবে| এন.ই.আই.ডি.এস. হচ্ছে অধিক বরাদ্দের সঙ্গে আগের দুটি প্রকল্পেরঅধীনের সহায়তাগুলোর সম্মিলিত বিষয়| বিবরণ: উত্তর-পূর্বাঞ্চলেররাজ্যগুলোতে কর্মসংস্থানকে উত্সাহিত করার জন্য সরকার এই প্রকল্পের মাধ্যমেপ্রাথমিকভাবে এম.এস.এম.ই. ক্ষেত্রগুলোকে উত্সাহ দিচ্ছে| সরকার এই প্রকল্পে মাধ্যমেকর্মসংস্থান সৃষ্টি করার জন্য সুনির্দিষ্ট সহায়তাও দিচ্ছে| সরকারের অন্য প্রকল্পগুলোর একবা একাধিক ক্ষেত্রে সুবিধা পাওয়া সমস্ত যোগ্য শিল্পকেন্দ্রগুলোও এই প্রকল্পেসুবিধা পাওয়ার জন্য বিবেচিত হবে| এই প্রকল্পের অধীনে সিকিম সহউত্তর-পূর্বাঞ্চলের রাজ্যগুলোতে স্থাপিত নতুন শিল্প কেন্দ্রগুলোকে নিম্নলিখিতসহায়তা প্রদান করা হবে: ঋণ লভ্যতার জন্য কেন্দ্রীয় মূলধন বিনিয়োগ সহায়তা (সি.সি.আই.আই.এ.সি.) প্ল্যান্ট ও মেশিনারির প্রতি ইউনিটে সর্বোচ্চ পাঁচ কোটি টাকার সীমার হিসেবে ৩০ শতাংশ বিনিয়োগ সহায়তা| কেন্দ্রীয় সুদ সহায়তা (সি.আই.আই.) কোনো কেন্দ্রের বাণিজ্যিক উত্পাদন শুরু করার তারিখ থেকে প্রথম পাঁচ বছরের জন্য যোগ্য ব্যাঙ্ক/আর্থিক প্রতিষ্ঠানের প্রদত্ত চালু মূলধনের অগ্রিম ঋণের ৩ শতাংশ| কেন্দ্রীয় ব্যাপক বিমা উদ্দীপক (সি.সি.আই.আই.) বিল্ডিং এবং প্ল্যান্ট ও মেশিনারির বিমার ক্ষেত্রে বাণিজ্যিক উত্পাদন শুরু করার তারিখ থেকে প্রথম পাঁচ বছরের জন্য বিমার কিস্তির ১০০ শতাংশ ব্যয়-পরিশোধ পণ্য ও পরিষেবা করের (জি.এস.টি.) ব্যয়-পরিশোধ কোনো কেন্দ্রের বাণিজ্যিক উত্পাদন শুরু করার তারিখ থেকে প্রথম পাঁচ বছরের জন্য সি.জি.এস.টি. এবং আই.জি.এস.টি.-তে কেন্দ্রীয় সরকারের অংশ পর্যন্ত ব্যয়-পরিশোধ আয়কর (আই.টি.) ব্যয়-পরিশোধ কোনো কেন্দ্রের বাণিজ্যিক উত্পাদন শুরু করার তারিখ থেকে প্রথম পাঁচ বছরের জন্য আয়করের কেন্দ্রীয় সরকারের অংশ পর্যন্ত ব্যয়-পরিশোধ পরিবহন সহায়তা (টি.আই.)
মুম্বাইয়ে ২৬/১১ জঙ্গী হামলায় নিহতদের প্রতি শ্রদ্ধা জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী মুম্বাইয়ে ২৬/১১’র জঘন্য জঙ্গী হামলায় নিহতদের প্রতি শ্রদ্ধা জানিয়েছেন। প্রধানমন্ত্রী বলেছেন, “মুম্বাইয়ে ২৬/১১’র জঘন্য জঙ্গী হামলায় নিহতদের প্রতি শ্রদ্ধার্ঘ্য। শোকসন্তপ্ত পরিবারগুলির প্রতি আমাদের সমবেদনা। কৃতজ্ঞ জাতি সেই সকল অসীম সাহসী পুলিশ ও জওয়ানদের প্রণাম জানায়, যাঁরা মুম্বাইয়ে জঙ্গী হামলার সময় বীরত্বের সঙ্গে সন্ত্রাসবাদীদের বিরুদ্ধে লড়াই করেছিলেন”।
আয়ারল্যান্ডসরকারের প্রধান পদের দায়িত্বভার গ্রহণ করায় মিঃ লিও ভারাদকারকে অভিনন্দন  ভারতের প্রধানমন্ত্রীর

আয়ারল্যান্ডসরকারের প্রধান পদের দায়িত্বভার গ্রহণ করার জন্য মিঃ লিও ভারাদকারকে অভিনন্দিতকরেছেন ভারতের প্রধানমন্ত্রী শ্রী নরেন্দ্র মোদী । এক বার্তায় তিনি বলেছেন : “আয়ারল্যান্ডসরকারের প্রধান পদের দায়িত্বভার গ্রহণ করার জন্য মিঃ লিও ভারাদকারকে অভিনন্দন। ভারত-আয়ারল্যান্ডসম্পর্ককে আরও জোরদার করে তোলার লক্ষ্যে আমি তাঁর সঙ্গে কাজ করে যেতে আগ্রহী।” /
জাতীয় প্রেস ডে’র অনুষ্ঠানে অংশগ্রহণ প্রধানমন্ত্রীর

প্রধানমন্ত্রীশ্রী নরেন্দ্র মোদী আজ জাতীয় প্রেস ডে উপলক্ষে প্রেস কাউন্সিল অফ ইন্ডিয়ার একটিঅনুষ্ঠানে যোগ দেন। প্রেস কাউন্সিলের সুবর্ণ জয়ন্তী উপলক্ষেও অনুষ্ঠানটি অনুষ্ঠিতহয়। এই উপলক্ষে,ভাষণকালে প্রধানমন্ত্রী সংবাদ মাধ্যমের স্বাধীনতার গুরুত্বের ওপর জোর দিয়ে বলেন,সংবাদ মাধ্যমের উচিৎ স্বনিয়ন্ত্রণ করা, কারণ সংবাদ মাধ্যমের ওপর বাইরের হস্তক্ষেপবা নিয়ন্ত্রণ কাঙ্ক্ষিত নয়। দেশের কিছুকিছু অংশে সম্প্রতি সাংবাদিক হত্যার ঘটনায় উদ্বেগ প্রকাশ করে প্রধানমন্ত্রী বলেন,সত্য উদঘাটনের লক্ষেই সাংবাদিকরা প্রাণ হারাচ্ছেন আর এটি একটি অত্যন্ত গুরুতর প্রবণতা।
ভারত-যুক্তরাজ্য জ্বালানি সহযোগিতা চুক্তি :  কেন্দ্রীয় মন্ত্রিসভায় অনুমোদন

গ্রেট ব্রিটেন ও উত্তর আয়ারল্যান্ড যুক্তরাজ্যের সঙ্গে ভারতের শক্তি ও জ্বালানি সহযোগিতা চুক্তিটিকে কর্মপরবর্তী অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি অনুষ্ঠিত হয়। এই চুক্তি অনুমোদনের ফলে, যুক্তরাজ্যের সঙ্গে ভারতের শক্তি ও জ্বালানি ক্ষেত্রে প্রযুক্তি ও কারিগরি সহযোগিতার ক্ষেত্র আরও প্রসার লাভ করবে। এর ফলে, একদিকে যেমন জ্বালনির উন্নয়ন সম্ভব হয়ে উঠবে, অন্যদিকে তেমনই ত্বরান্বিত হবে দু’দেশের অর্থনৈতিক বিকাশ।
পরিবেশমন্ত্রী শ্রী অনিল মাধব দাভে’র প্রয়াণে শোক প্রধানমন্ত্রীর

পরিবেশ মন্ত্রী শ্রী অনিল মাধব দাভে’র মৃত্যুতে শোক প্রকাশ করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “আমার বন্ধু এবং পরম শ্রদ্ধাভাজন সহকর্মী শ্রী অনিল মাধব দাভে’র আকস্মিকপ্রয়াণে আমি বিশেষভাবে শোকাহত। শোক ও সমবেদনা জানাই এই ঘটনায়। জনসাধারণের এক সেবক হিসাবে স্মরণীয় হয়ে থাকবেন অনিল মাধব দাভেজি। পরিবেশসংরক্ষণের বিষয়ে তাঁর উৎসাহ ও আগ্রহ ছিল অসম্ভব রকমের। গতকাল সন্ধ্যা পর্যন্ত নীতি সংক্রান্ত বিভিন্ন বিষয়ে আমার কথাবার্তা হয়েছেঅনিল মাধব দাভেজির সঙ্গে। তাঁর এই মৃত্যু আমার কাছে এক ব্যক্তিগত ক্ষতির সামিল”।
স্বচ্ছ ভারত ২০১৯এর সূচনা করলেন প্রধানমন্ত্রী শ্রী নরেন্দ্র মোদী

প্রধানমন্ত্রী শ্রী নরেন্দ্র মোদী আমেদাবাদে বুধবার স্বচ্ছ ভারত ২০১৯এর সূচনা করেছেন। মহাত্মা গান্ধীর সার্ধশত জন্মবার্ষিকী স্মরণে তিনি একটি স্মারক ডাকটিকিট এবং রূপোর মুদ্রা প্রকাশ করেছেন। একইসঙ্গে প্রধানমন্ত্রী স্বচ্ছ ভারত পুরস্কার প্রাপকদের হাতে পুরস্কার তুলে দেন। এর আগে এদিন তিনি সবরমতী আশ্রমে মহাত্মা গান্ধীর প্রতি শ্রদ্ধা জ্ঞাপন করেন। তিনি ‘মগন নিবাস’ (চরকা প্রদর্শনীশালা) পরিদর্শন করেন এবং শিশুদের সঙ্গে আলাপচারিতায় মিলিত হন। প্রধানমন্ত্রী শ্রী নরেন্দ্র মোদী স্বচ্ছ ভারত দিবসের অনুষ্ঠানে পঞ্চায়েত প্রধানদের সভায় বলেন, সমগ্র বিশ্ব আজ গান্ধীজির সার্ধশত জন্মবার্ষিকী উদযাপন করছে। তিনি বলেন, কয়েকদিন আগেই রাষ্ট্রসঙ্ঘ গান্ধীজির ওপর একটি স্মারক ডাকটিকিট প্রকাশ করে এই দিনটিকে যথেষ্ঠই স্মরণীয় করে তুলেছে। তাঁর জীবনে বেশ কয়েকবার সবরমতী আশ্রম পরিদর্শনের সৌভাগ্য হয়েছে। প্রতিবারই তিনি এখান থেকে নতুন শক্তি সঞ্জয় করেছেন বলে প্রধানমন্ত্রী উল্লেখ করেন। প্রধানমন্ত্রী শ্রী নরেন্দ্র মোদী এদিন গ্রামীণ ভারতকে শৌচকর্ম থেকে মুক্ত হিসেবে ঘোষণা করেন। ‘স্বচ্ছতা’র অঙ্গ হিসেবে এই লক্ষ্যপূরণের জন্য তিনি দেশবাসীকে বিশেষ করে গ্রামে বসবাসকারী মানুষ এবং গ্রাম প্রধানদের ধন্যবাদ জানান। তিনি আরও বলেন বয়স, সমাজ এবং অর্থনৈতিক মানদন্ডের বিচার না করে প্রত্যেকেরই স্বচ্ছতা অভিযানে এগিয়ে আসার প্রয়োজন। আজ সারা বিশ্ব ভারতের এই উদ্যোগে অভিভূত বলেও তিনি জানিয়েছে। ৬০ মাসের মধ্যে ৬০ কোটি মানুষের জন্য ১১ কোটি শৌচালয় নির্মাণ সারা বিশ্বকে অবাক করে দিয়েছে বলেও প্রধানমন্ত্রী জানান। শ্রী মোদী আরও বলেন, সাধারণ মানুষের স্বচ্ছ ভারত অভিযানে স্বেচ্ছায় অংশগ্রহণই এই সাফল্য এনে দিয়েছে। এই লক্ষ্যপূরণে যেভাবে দেশবাসী এগিয়ে এসেছেন, তারজন্য সকলকে ধন্যবাদ জানান তিনি। সাধারণ মানুষের অংশগ্রহণের গুরুত্বের ওপর জোর দিয়ে প্রধানমন্ত্রী বলেন, একইভাবে জল জীবন মিশন এবং ২০২২ সালের মধ্যে একবার ব্যবহারযোগ্য প্লাস্টিক নির্মূল করার লক্ষেও সকলকে এগিয়ে আসতে হবে। প্রধানমন্ত্রী বলেন, মহাত্মা গান্ধী যে স্বপ্ন দেখেছিলেন, সেই স্বপ্ন পূরণের জন্য সরকার বদ্ধপরিকর। এক্ষেত্রে সাধারণ মানুষের আত্মনির্ভরতা বৃদ্ধি, সহজে বসবাস এবং প্রান্তিক মানুষকে উন্নয়নের অংশীদার করতে সরকার একাধিক পদক্ষেপ নিয়েছে বলেও উল্লেখ করেন তিনি। দেশের উন্নয়নে এবং এই স্বপ্ন পূরণের জন্য সাধারণ মানুষকে সংকল্প নেওয়ারও আহ্বান জানান প্রধানমন্ত্রী। তিনি বলেন, ১৩০ কোটি ভারতবাসী সংকল্প নিলে তবেই এই আমূল পরিবর্তন আসা সম্ভব।
নীতি আয়োগ এবং রাশিয়ার অর্থনৈতিক উন্নয়ন মন্ত্রকের মধ্যে, সামাজিক, অর্থনৈতিক, শিল্প এবং আঞ্চলিক উন্নয়ন কর্মসূচি বিষয়ে একটি সমঝোতা স্মারক স্বাক্ষরের প্রস্তাব কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের (২৬ সেপ্টেম্বর) বৈঠকে নীতি আয়োগ ও রুশ ফেডারশনের অর্থনৈতিক উন্নয়ন মন্ত্রকের মধ্যে সামাজিক, অর্থনৈতিক, শিল্প এবং আঞ্চলিক উন্নয়ন কর্মসূচির ক্ষেত্রে সহযোগিতা সংক্রান্ত একটি সমঝোতা স্মারক স্বাক্ষরের প্রস্তাব অনুমোদিত হয়েছে। উল্লিখিত ক্ষেত্রগুলিতে সহযোগিতার সম্ভাবনা খতিয়ে দেখে একটি কৌশল স্থির করা ও তা রূপায়ণের কথা এই সমঝোতায় বলা হয়েছে। দুই দেশের নিজস্ব শক্তি, বাজার, প্রযুক্তি এবং নীতি সংক্রান্ত বিষয়গুলি নিয়ে বোঝাপড়ার একটি কাঠামো ও উপযুক্ত পরিবেশ গড়ে তোলার কথা এই সমঝোতা স্মারকে বলা হয়েছে। পারস্পরিক স্বার্থ-সংশ্লিষ্ট বিভিন্ন বিষয়ে দুই দেশ যৌথ উদ্যোগে গবেষণা প্রকল্প পরিচালনা করবে এবং তথ্য ও অভিজ্ঞতা বিনিময় করবে। উভয় দেশের মধ্যে বিভিন্ন ক্ষেত্রের বিশেষজ্ঞদের সফর বিনিময়, সেমিনার, সম্মেলন প্রভৃতি আয়োজন এবং উভয় দেশের মধ্যে আলোচনার ভিত্তিতে অন্যান্য ধরণের সহযোগিতাকে এগিয়ে নিয়ে যাওয়ার কথা বলা হয়েছে এই সমঝোতায়।
নির্বাচনে পুনর্জয়ী জাপানেরপ্রধানমন্ত্রী শিনজো আবে-কে অভিনন্দন ভারতের প্রধানমন্ত্রীর

রবিবারের নির্বাচনে পুনরায়জয়লাভ করার জন্য জাপানের প্রধানমন্ত্রী শিনজো আবে-কে অভিনন্দিত করেছেন ভারতের প্রধানমন্ত্রীশ্রী নরেন্দ্র মোদী। তিনি এক অভিনন্দনবার্তায় বলেছেন : “ আমার প্রিয় সুহৃদ শিনজো আবে বিপুল ভোটে জয়ী হওয়ায়তাঁকে আন্তরিক অভিনন্দন। তাঁর সময়কালে ভারত-জাপান সম্পর্ককে আরও শক্তিশালী করেতুলতে আমি বিশেষভাবে আগ্রহী। ”
কেন্দ্রীয় মন্ত্রিসভা রাষ্ট্রীয় ক্যামিক্যাল্স অ্যান্ড ফার্টিলাইজার্সের জমি মুম্বাই মেট্রোপলিট্যান রিজিওন্যাল ডেভলপমেন্ট অথরিটি; মিউনিসিপ্যাল কর্পোরেশন অফ গ্রেটার মুম্বাইতে হস্তান্তরের সিদ্ধান্ত অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে নিম্নলিখিত বিষয়গুলির কার্যপরবর্তী অনুমোদন দেওয়া হয়েছে : ১ মেসার্স রাষ্ট্রীয় ক্যামিক্যাল্স অ্যান্ড ফার্টিলাইজার্স লিমিটেড (আরসিএফ)-এর জমি মুম্বাই মেট্রোপলিট্যান রিজিওন্যাল ডেভলপমেন্ট অথরিটিকে হস্তান্তর- ২ মেসার্স রাষ্ট্রীয় ক্যামিক্যাল্স অ্যান্ড ফার্টিলাইজার্স লিমিটেড (আরসিএফ)-এর জমি মিউনিসিপ্যাল কর্পোরেশন অফ গ্রেটার মুম্বাইকে হস্তান্তর- ৩ হস্তান্তরিত এই জমি ক্ষেত্রে গৃহীত/গ্রহণযোগ্য স্হানান্তরযোগ্য উন্নয়ন অধিকার সার্টিফিকেট বিক্রয় দুটি সংস্হাই উন্নয়নমূলক কাজের জন্য এই জমি ব্যবহার করবে। /
আই.এম.এফ. – এর এম.ডি. প্রধানমন্ত্রীর সঙ্গে দেখা করলেন

নয়াদিল্লি, ১৭ মার্চ, ২০১৫ আন্তর্জাতিক অর্থ তহবিল (আই.এম.এফ.) – এর ম্যানেজিং ডিরেক্টর শ্রীমতী ক্রিস্টিন ল্যাগার্ড প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করলেন। অর্থনৈতিক পুনর্বিকাশের জন্য দায়বদ্ধভাবে কাজ করার জন্য সরকারের প্রশংসা করেন শ্রীমতী লাগার্ড। তিনি বলেন, এর পরিণাম সকলে দেখতে পাচ্ছে এবং বিকাশের হার ৭.৫ শতাংশ ছাড়িয়ে গেছে যার জন্য বিশ্ব অর্থনীতি আরও চাঙ্গা হয়েছে। তিনি যে ভারত বিকাশের পথে চলতে থাকবে বলে আশা প্রকাশ করেন। প্রধানমন্ত্রী শ্রীমতী ল্যাগার্ড’কে ধন্যবাদ জানিয়ে বলেন, সংস্কার কেবল আইন প্রণয়নের ক্ষেত্রেই সীমাবদ্ধ নয়, কর্ম রূপায়ণে ও দিশা থাকাও একই রকম জরুরি। শ্রী মোদী সুস্পষ্ট অভিমুখ ও গুরুত্ব অনুযায়ী কাজ করার ওপর জোর দেন। তিনি জানান যে, তাঁর কাছে গুরুত্বপূর্ণ হল বিকাশসাধনের পাশাপাশি কর্মসংস্থান, সকলের উন্নতিসাধন এবং পূর্ব ও উত্তর-পূর্ব ভারতের পিছিয়ে পড়া অঞ্চলগুলির উন্নতিসাধন। ভারতের ঐ অঞ্চলগুলি প্রাকৃতিক ও মানবসম্পদে ভরপুর এবং তা কাজে লাগানোর প্রয়োজন রয়েছে বলে প্রধানমন্ত্রী জানান। তিনি আরও বলেন, কৃষি ও প্রস্তুতিকরণ ও পরিষেবা-সহ প্রত্যেকটি ক্ষেত্রই গুরুত্ব পাবে। আই.এম.এফ. – এর উচ্চ পর্যায়ে বিশেষ করে ডেপুটি এম.ডি. স্তরে ভারতীয়দের আরও বেশি করে দেখা যায় সে বিষয়েও গুরুত্ব দেন।
‘লিগো-ইন্ডিয়া’ মেগা সায়েন্স প্রস্তাবে কেন্দ্রীয় মন্ত্রিসভা ‘নীতিগত’ অনুমোদন মঞ্জুর করল

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা বুধবার মহাকর্ষীয় তরঙ্গ সম্পর্কে গবেষণার জন্য ‘লিগো-ইন্ডিয়া’ মেগা সায়েন্স প্রস্তাবে ‘নীতিগতভাবে’ সম্মতি জানিয়েছে। প্রস্তাবটি ‘লিগো-ইন্ডিয়া’ (লেজার ইন্‌টারফারমিটার গ্রেভিটেশনাল ওয়েভ অবজারভেটরি ইন ইন্ডিয়া) প্রকল্প নামে পরিচিত। প্রকল্পটি পরিচালনা করছে পারমানবিক শক্তি দপ্তর এবং বিজ্ঞান ও প্রযুক্তি দপ্তর। কয়েকদিন আগে মহাকর্ষীয় তরঙ্গ নির্ধারণের জন্য যে ঐতিহাসিক আবিষ্কারের ঘটনাটি ঘটেছে কেন্দ্রীয় মন্ত্রিসভা এই অনুমোদন সেই আবিষ্কারের সঙ্গে সাজুয্য রেখেই প্রদান করেছে। লিগো-ইন্ডিয়া প্রকল্পের মাধ্যমে ভারতে একটি অত্যাধুনিক মহাকর্ষীয় তরঙ্গ পর্যবেক্ষণ কেন্দ্র গড়ে তোলা হবে। এই প্রকল্প সহযোগিতা করবে ক্যালটেক ও এম আই টি-র দ্বারা পরিচালিত লিগো ল্যাবরেটরি। এই প্রকল্প ভারতীয় ছাত্র ও তরুণ বিজ্ঞানীদের জ্ঞানচার্চার নতুনতর দিগন্ত অন্বেষণে অনুপ্রাণিত করবে এবং দেশে বৈজ্ঞানিক গবেষণার ক্ষেত্রে আরো গতি সৃষ্টি করবে।
সংযুক্ত রাষ্ট্রসংঘের নিরাপত্তা পরিষদের সংস্কার নিয়ে জি-৪ দেশগুলির নেতাদের সভায়  যৌথ সংবাদ বিবৃতি

ভারতের প্রধানমন্ত্রী মহামান্য শ্রী নরেন্দ্র মোদী ২৬শে সেপ্টেম্বর ২০১৫ নিউ ইয়র্কে জি-৪ সম্মেলনের জন্য ব্রাজিলের রাষ্ট্রপতি মহামান্য শ্রীমতি দিলমা রউসেফ, জার্মানির চ্যান্সেলর মহামান্য শ্রীমতি এঞ্জেলা মার্কেল এবং জাপানের প্রধানমন্ত্রী মহামান্য শ্রী শিনজো আবেকে আমন্ত্রণ জানান| জি-৪ ভুক্ত দেশগুলির নেতারা গুরুত্ব আরোপ করেছেন যে, আন্তর্জাতিক দ্বন্দ্ব ও সংঘাত যা সাম্প্রতিক বছরগুলিতে ক্রমশ জটিল হয়ে উঠেছে, তার মোকাবিলায় বর্তমান সময়ে আরও বেশি প্রতিনিধিত্বমূলক, বৈধ ও কার্যকর নিরাপত্তা পরিষদ প্রয়োজন| আর একুশ শতকের আন্তর্জাতিক সমাজের বাস্তব চিত্র প্রতিফলনের মধ্য দিয়ে তা অর্জন করা সম্ভব বলে নেতারা মতামত ব্যক্ত করেন| যেখানে আরও অনেক সদস্য দেশের আন্তর্জাতিক শান্তি ও নিরাপত্তা রক্ষার ক্ষেত্রে প্রধান দায়িত্ব গ্রহণে সক্ষমতা ও আগ্রহ রয়েছে| এ প্রসঙ্গে রাষ্ট্রনেতাগণ উদ্বেগের সঙ্গে উল্লেখ করেন যে, ২০০৫ সালের বিশ্ব শিখর সম্মেলনের পর উল্লেখযোগ্য কোনো অগ্রগতি হয় নি| যেখানে দেশগুলির সরকার ও রাষ্ট্রনেতাগন সর্বসম্মতিক্রমে সমর্থন জানিয়ে বলেছিলেন যে, সংযুক্ত রাষ্ট্রসংঘের সংস্কারে সার্বিক প্রচেষ্টার ক্ষেত্রে নিরাপত্তা পরিষদের ‘দ্রুত সংস্কার’ আবশ্যিক বিষয়| তাঁরা বিশেষ গুরুত্ব আরোপ করে বলেছিলেন যে, নিরাপত্তা পরিষদের সংস্কারের বিষয়টিকে সংযুক্ত রাষ্ট্রসংঘে নিয়ে আসা জরুরি ভিত্তিতে একটি নির্দিষ্ট সময়সীমার মধ্যে পরিচালিত হওয়া উচিত| নেতাগণ ৬৯তম সাধারণ সভার সভাপতির শক্তিশালী নেতৃত্ব এবং আন্ত সরকারী আলোচনা বা আই.জি.এন.-কে বিষয়-ভিত্তিক আলোচনায় নিয়ে যাওয়ার জন্য তাঁর আন্ত-সরকারী আলোচনা পরিচালনার প্রতি শ্রদ্ধা জানান| আই.জি.এন.-এর মধ্যে আলোচনার জন্য ৬৯তম সাধারণ সভার সভাপতি ৩১শে জুলাই ২০১৫ যে চিঠি লিখেছিলেন, সেই চিঠিকে ভিত্তি হিসেবে ধরে সাধারণ সভার ঐকমত্যে (৬৯/৫৬০) পৌঁছানোর সিদ্ধান্তকে তাঁরা স্বাগত জানিয়েছেন| তাঁরা ৭০তম সাধারণ সভার সভাপতিকে সমর্থন ও সহযোগিতার জন্য প্রতিশ্রুতি দেয়েছেন| বিষয়-ভিত্তিক আলোচনার দিকে এগিয়ে যাওয়ার জন্য সদস্য দেশগুলির প্রচেষ্টার প্রশংসা করেন নেতারা| বিশেষ করে আফ্রিকান গ্রুপ, কারিকম(সি.এ.আর.আই.সি.ও.এম.) এবং এল.৬৯ গ্রুপ-এর সদস্য দেশগুলির উদ্যোগকে স্বাগত জানান তাঁরা| নিরাপত্তা পরিষদে স্থায়ী ও অস্থায়ী সদস্য হিসেবে আফ্রিকার প্রতিনিধিত্বকে তাঁরা সমর্থন জানিয়েছিলেন| তাঁরা আরও বলেন, বর্ধিত ও সংস্কার হওয়া পরিষদে ছোট উন্নয়নশীল দ্বীপ রাষ্ট্র সহ ছোট ও মাঝারি সদস্য দেশগুলির যথেষ্ট ও ধারাবাহিক প্রতিনিধিত্ব থাকা গুরুত্বপূর্ণ| রাষ্ট্রনেতাগন গুরুত্ব দিয়ে বলেন, বর্ধিত ও সংস্কার হওয়া পরিষদের স্থায়ী সদস্য হওয়ার জন্য জি-৪ ভুক্ত দেশগুলি বৈধ প্রার্থী এবং দেশগুলি একে অন্যের সদস্যপদের সমর্থন করেছে| তাঁরা পুনর্ব্যক্ত করেন যে, সংযুক্ত রাষ্ট্রসংঘের সনদের উদ্দেশ্য ও মূল নীতির পরিপূর্ণতার জন্য কাজ করে যাবেন| তাঁরা সমস্ত সদস্য দেশগুলির সঙ্গে একত্রে কাজ করার জন্য এবং নিরাপত্তা পরিষদের অর্থপূর্ণ ও দ্রুত সংস্কার অর্জনের জন্য প্রতিশ্রুতিবদ্ধ হোন| ৭০তম সাধারণ সভায় বাস্তব ফলাফল সুনিশ্চিত করতে সমস্ত উদ্যোগকে দ্বিগুন করার জন্যও তাঁরা দৃঢ় সংকল্প গ্রহণ করেছেন|
ভারত ও জাপানের মধ্যে শিক্ষা ও গবেষণা সংক্রান্ত সহযোগিতা ও বিনিময়ের ওপর সমঝোতা পত্র

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারতের মহাকাশ দপ্তরের ন্যাশনাল অ্যাটমোসফিয়ারিক রিচার্স ল্যাবরেটরি (এনএআরএল) এবং জাপানের কিয়োটো বিশ্ববিদ্যালয়ের রিসার্চ ইনস্টিটিউট ফর সাস্টেনেবল হিউম্যানেস্ফিয়ার (আরআইএসএইচ)-এর মধ্যে ২০২০-র চৌঠা নভেম্বর এবং ১১ নভেম্বর শিক্ষা ও গবেষণামূলক সহযোগিতা ও বিনিময় সংক্রান্ত যে সমঝোতা পত্র স্বাক্ষরিত হয়েছিল, সে বিষয়ে আলোচিত হয়েছে। উদ্দেশ্য • এনএআরএল ও আরআইএসএইচ-এর মধ্যে পরিবেশ বিজ্ঞান ও পরিবেশ সংক্রান্ত সহযোগিতা এই সমঝোতা পত্রের মাধ্যমে ভবিষ্যতেও বজায় থাকবে। সমঝোতা অনুযায়ী বিভিন্ন গবেষণা কাজে ব্যবহৃত সরঞ্জাম, গবেষণামূলক তথ্যর আদানপ্রদানের পাশাপাশি যৌথভাবে গবেষণা, বৈঠক ও কর্মশালার আয়োজন করা হবে। দুই প্রতিষ্ঠানের শিক্ষক-শিক্ষিকা, ছাত্রছাত্রী ও গবেষকরা অন্য প্রতিষ্ঠানটিতে যাবেন। • এই সমঝোতা পত্রের ফলে জাপানের শিগারাকিতে মধ্য ও উচ্চ বায়ুমণ্ডলের পর্যবেক্ষণের জন্য রাডার, ইন্দোনেশিয়ার কোটাটাব্যাঙ-এ অক্ষীয় পরিবেশগত রাডার এবং আরআইএসএইচ থেকে সহযোগিতামূলক যে সমস্ত সরঞ্জাম পাওয়া যাবে সেগুলি ছাড়াও এনএআরএল-এ ব্যবহৃত সরঞ্জাম ও মেসোস্ফিয়ার – স্ট্র্যাটোস্ফিয়ার – ট্রপোস্ফিয়ার-এর রাডারটি দুটি প্রতিষ্ঠানই ব্যবহার করতে পারবে। প্রেক্ষাপট এনএআরএল ও আরআইএসএইচ পরিবেশ বিজ্ঞান ও প্রযুক্তি ক্ষেত্রে সহযোগিতা করে থাকে। দুটি প্রতিষ্ঠানের বিজ্ঞানীরা অন্য প্রতিষ্ঠানে যান। ২০০৮ সালে স্বাক্ষরিত সমঝোতা পত্রটি ২০২৩ সালে পুনর্নবীকরণ করা হয়। ২০২০-র নভেম্বরে সহযোগিতামূলক গবেষণার জন্য উভয় পক্ষের মধ্যে নতুন করে আরেকটি সমঝোতা পত্র স্বাক্ষরিত হয়েছে। আরআইএসএইচ পরিবেশগত রাডার নিয়ে যে কাজ করে সেখানে এনএআরএল-এর বিজ্ঞানীরা রিসোর্স পার্সেন হিসেবে যুক্ত থাকেন। কিয়োটো বিশ্ববিদ্যালয়ের অধ্যাপক ও গবেষকদের একটি দল এনএআরএল সফর করেছেন। তাঁরা গবেষণা ক্ষেত্রে সহযোগিতার জন্য কর্মশালার আয়োজন করেছিলেন।
মাদক ও ড্রাগ জাতীয় মানসিক উৎফুল্লতা বর্ধক বিভিন্ন নেশা সামগ্রীর অবৈধ চোরাচালান রুখতে ভারত ও উজবেকিস্তানের মধ্যে মউ স্বাক্ষরে কেন্দ্রীয় মন্ত্রিসভার অনুমোদন

মাদক ও ড্রাগ জাতীয় মানসিক উৎফুল্লতা বর্ধক বিভিন্ন নেশা সামগ্রীর অবৈধ চোরাচালান রুখতে ভারত ও উজবেকিস্তানের মধ্যে সমঝোতাপত্র বা মউ স্বাক্ষরে কেন্দ্রীয় মন্ত্রিসভার অনুমোদন পাওয়া গেছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে এ ব্যাপারে সিদ্ধান্ত হয়। এই মউ স্বাক্ষরের ফলে মাদক ও ড্রাগ জাতীয় মানসিক উৎফুল্লতা বর্ধক বিভিন্ন নেশা সামগ্রীর অবৈধ চোরাচালান নিয়ন্ত্রণে পারস্পরিক সহযোগিতা গড়ে তোলা সম্ভব হবে। পারস্পরিক সহায়তা এবং সহযোগিতার প্রয়োজনীয়তা রয়েছে, এমন চিহ্নিত বিষয়গুলির মোকাবিলার ক্ষেত্রেও এই মউ কার্যকর ভূমিকা নেবে। দু’দেশের মধ্যে প্রাতিষ্ঠানিক মতবিনিময়ের ক্ষেত্রেও এই মউ গুরুত্বপূর্ণ ভূমিকা পালন করবে। এই মউ কার্যকর হলে অবৈধ মাদকের সীমান্ত পারের চোরাচালান দমন করা সম্ভবপর হবে বলে মনে করা হচ্ছে।
বিশ্ব ব্যাডমিন্টন চ্যাম্পিয়নশিপ ২০২১-এ রৌপ্য পদক জয়ী কিদাম্বি শ্রীকান্তকে অভিনন্দন প্রধানমন্ত্রীর

নতুন দিল্লি, ২০ ডিসেম্বর, ২০২১ প্রধানমন্ত্রী শ্রী নরেন্দ্র মোদী বিশ্ব ব্যাডমিন্টন চ্যাম্পিয়নশিপ ২০২১-এ রৌপ্য পদক জয়ী কিদাম্বি শ্রীকান্তকে অভিনন্দন জানিয়েছেন। এক ট্যুইটে প্রধানমন্ত্রী বলেছেন, “ঐতিহাসিক রৌপ্য পদক জয়ের জন্য @srikidambi –কে অভিনন্দন। তাঁর এই কৃতিত্ব অন্যান্য খেলোয়াড়দের অনুপ্রাণিত করবে এবং ব্যাডমিন্টনের প্রতি আগ্রহ আরও বাড়াবে।” /
হোলি উপলক্ষে প্রধানমন্ত্রীর শুভেচ্ছাবার্তা

নতুন দিল্লি, ১৮ মার্চ, ২০২২ প্রধানমন্ত্রী শ্রী নরেন্দ্র মোদী হোলি উপলক্ষে দেশবাসীকে শুভেচ্ছা জানিয়েছেন। এক ট্যুইটে প্রধানমন্ত্রী বলেছেন; “আপনাদের সবাইকে হোলির আন্তরিক শুভেচ্ছা। পারস্পরিক ভালবাসা, স্নেহ এবং সৌভ্রাতৃত্বের প্রতীক এই রঙের উৎসব, আপনাদের সবার জীবনে খুশির সব রঙ ছড়িয়ে দিক।” /